Dief se kar gesteel toe hy by winkel inbreek | Maroela Media
ŉ Man se voertuig is gesteel terwyl hy besig was om ŉ winkel oorkant die straat te besteel.
Kennewick-polisie in Washington, VSA, het Sondag omstreeks 06:00 reageer op berigte van ŉ gesteelde voertuig. Die eienaar van die voertuig, William Kelley, het die polisie ontbied en gesê iemand het sy rooi 1992 Chevrolet-bakkie gesteel.
Volgens die polisie het Kelley sy sleutels op die sitplek gelos. ŉ Man, wat op ŉ fiets verby die bakkie gery het, het die sleutels opgemerk, sy fiets agterop gelaai en met die bakkie weggery.
Ná kringtelevisiebeeldmateriaal bestudeer is, het die polisie egter ontdek Kelley was op die toneel omdat hy goedere uit ŉ winkel oorkant die straat gesteel het. Hy is in hegtenis geneem op aanklag van diefstal.
Die polisie het nog nie ŉ verdagte aangekeer in verband met die gesteelde voertuig nie.
Posted by Kennewick Police Department on Sunday, 25 August 2019
Mooi man , kry vir jou!
Hie hie…hie…..hoe lekker lag ek nou.
Die wiel draai altyd om!!!
Ek dog sulke goed gebeur net in Suid-Afrika!!!
Blinde sambok!!! ☺